S-7360/2020

Mál þetta, sem dómtekið var 30. júní sl., er höfðað með ákæru, útgefinni af lögreglustjóranum á höfuðborgarsvæðinu 3. nóvember 2020, á hendur P-kk-þgf I-kk-þgf H-kk-þgf, [...], [...], [...]fyrir eftirtalin brot:

1. Fíkniefnalagabrot með því að hafa, þriðjudaginn 8. október 2019, á lögreglustöðinni við Hverfisgötu 113 í Reykjavík haft í vörslum sínum 0,40 gaf tóbaksblönduðu kannabisefni sem lögregla fann við öryggisleit á ákærða.

Telst brot þetta varða við 2. gr., sbr., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Umferðarlagabrot með því að hafa, föstudaginn 8. nóvember 2019, ekið bifreiðinni [...] án þess að hafa öðlast til þess réttindi og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 540 ng/ml, tetrahýdrókannabínól 3,0 ng/ml, alprazólam 8,1 ng/ml og klónazepam 6,6 ng/ml) um Furugerði í Kópavogi, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Þjófnað með því að hafa, föstudaginn 15. nóvember 2019, teygt sig yfir afgreiðsluborð í verslun N1 á Bíldshöfða í Reykjavík og stolið 101.000 kr. úr afgreiðslukassa verslunarinnar.

Telst brot þetta varða við 1. mgr. 244. gr. almennra hegningarlaga nr. 19/1940.

4. Umferðar- og fíkniefnalagabrot með því að hafa, föstudaginn 15. nóvember 2019, ekið bifreiðinni [...] án þess að hafa öðlast til þess réttindi og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 330 ng/ml og tetrahýdrókannabínól 6,9 ng/ml) norður Reykjanesbraut í Hafnarfirði, þar sem lögregla stöðvaði aksturinn og haft í vörslum sínum 2,9 gaf amfetamíni og 5 ecstasy töflur sem lögregla fann við leit í bifreiðinni OF- 371.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

5. Þjófnað með því að hafa, föstudaginn 15. nóvember 2019, í félagi við H-kk-þf F-kk-þf K-kk-þf, kt. [...], brotist inn í hús við [...][...] með þvíað spenna upp svefnherbergisglugga með skóflu og stolið þaðan Apple fartölvu, 59.000 kr. í reiðufé, nuddbyssu og fylgihlutum, lím túbu, sautján hálsmenum, sex silfureyrnalokkum, fjórum gulleyrnalokkum, tveimur hvítum eyrnalokkum, fjórum svörtum eyrnalokkum, tveimur bláum steina eyrnalokkum, fjórum stein maga lokkum, fjórum gullhringum með steini, fimm brjóstnælum, handtösku og þremur snyrtitöskum.

Telst brot þetta varða við 1. mgr. 244. gr. almennra hegningarlaga nr. 19/1940.

6. Umferðarlagabrot með því að hafa, þriðjudaginn 26. nóvember 2019, ekið bifreiðinni [...] án þess að hafa öðlast til þess réttindi og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 445 ng/ml og tetrahýdrókannabínól 14 ng/ml) austur Grjótháls í Reykjavík og inn á bifreiðastæði við fyrirtækið Össur á Grjóthálsi 5, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

7. Umferðarlagabrot með því að hafa, föstudaginn 6. desember 2019, ekið bifreiðinni [...] án þess að hafa öðlast til þess réttindi og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 295 ng/ml og tetrahýdrókannabínól 31 ng/ml) suður Fjarðarhraun við Húsasmiðjuna í Hafnarfirði og að Hjallahrauni við veitingastaðinn KFC í Hafnarfirði, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

8. Umferðarlagabrot með því að hafa, föstudaginn 27. desember 2019, ekið bifreiðinni [...] án þess að hafa öðlast til þess réttindi og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 440 ng/ml og tetrahýdrókannabínól 9,6 ng/ml) um Sæbraut við Snorrabraut í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

9. Fíkniefnalagabrot með því að hafa, laugardaginn 25. janúar 2020, á lögreglustöðinni við Vínlandsleið 2- 4 í Reykjavík, haft í vörslum sínum 8,97 gaf amfetamíni sem lögregla fann við öryggisleit á ákærða.

Telst brot þetta varða við 2. gr., sbr., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

10. Peningaþvætti en til vara hylmingu með því að hafa, laugardaginn 18. júlí 2020, við Miklubraut 88 í Reykjavík, haft í vörslum sínum Canon EOS 700 D myndavél, Canon EOS Rebel XT myndavél, fjórar Q&Q stafrænar skeiðklukkur, Kata myndavélatösku, tvær linsur og þrjú minniskort en ákærða hlaut aðvera ljóst að munanna hafði verið aflað með refsiverðum hætti en þeim hafði verið stolið úr Ísaksskóla í Reykjavík nokkru áður.

Telst brot þetta varða við 1. mgr. 264. gr. almennra hegningarlaga nr. 19/1940 en til vara við 1. mgr. 254. gr. sömu laga.

11. Fíkniefnalagabrot með því að hafa, laugardaginn 18. júlí 2020, á lögreglustöðinni við Hverfisgötu 113 í Reykjavík, haft í vörslum sínum 0,37 gaf amfetamíni sem lögregla fann við öryggisleit á ákærða.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 0,40 gaf tóbaksblönduðu kannabisefni, 12,24 gaf amfetamíni og 5 ecstasy töflum sem lögregla lagði hald á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...]. Samkvæmt framlögðu sakavottorði, dagsettu 28. október 2020, á ákærði talsverðan sakaferil að baki sem nær aftur til ársins 1999. Á kærði hefur hlotið þrettán fangelsisdóma, flesta vegna auðgunarbrota, og hefur fjórum sinnum gengistundirlögreglustjórasáttir vegna umferðarlagabrota. Með dómi 2. maí 2018 var ákærði dæmdur í fimm mánaða fangelsi fyrir líkamsárás, skilorðsbundið til tveggja ára, en með brotum þeim sem ákærði er sakfelldur fyrir í þessu máli hefur hann rofið skilorð dómsins. Ber því að dæma skilorðsdóminn upp og gera ákærða refsingu í einu lagi, sbr. 60. gr. og 77. gr. almennra hegningarlaga.

Sakaferill ákærða kemur að öðru leyti ekki til skoðunar við ákvörðun refsingar nú.

Við ákvörðun refsingar í máli þessu verður miðað við að ákærði hafi ekki sætt refsingu áður fyrir akstur undir áhrifum ávana- og fíkniefna. Til refsiþyngingar hor firað brot ákærða samkvæmt 5. ákærulið framdi hann ífélagi við annan mann. Jafnframt verður höfð hliðsjón af ákvæði 255. gr. almennra hegningalaga en ákærði hefur ítrekað verið fundinn sekur um auðgunarbrot. Við fyrirtöku málsins 30. júní sl. tók á kærði til máls og greindi frá því að hann sinni nú áfengis- og vímuefnameðferð á Hlaðgerðarkoti og finni fyrir mikill hugarfarsbreytingu hjá sér sem birtist meðal annars í því að hann hafi nú verið að hitta dóttur sína vikulega og stefni á nám í ráðgjafaskólanum að lokinni meðferðinni. Þá sé hann skráður í náms- og starfsendurhæfingu Grettistaks á vegum Reykjavíkurborgar og taki einnig þátt í kristilegu starfi. Engin gögn hafa verið lögð fram framangreindu til stuðnings en litið verður til greiðrar játningar ákærða á skargiftum fyrir dómi og verður það virt honum til refsimildunar, sbr. 8. tölulið 1. mgr. 70. gr. almennra hegningaralaga Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 9 mánuði. Með hliðsjón af sakaferli ákærða þykja þó ekki efni til að skilorðsbinda refsinguna.

Með vísan til lagaákvæða í ákæru er ákærði sviptur ökurétti í 3 ár frá uppkvaðningu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,40 gaf tóbaksblönduðu kannabisefni, 12,24 gaf amfetamíni og 5 ecstasy töflur, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef lögmanns, sem með hliðsjón af umfangi málsins þykir hæfilega ákveðin 353.400 krónur að meðtöldum virðisaukaskatti, og hefur þá verið tekið tillit til þess að verjandi gætti einnig hagsmuna ákærða á rannsóknarstigi. Ákærði greiði einnig 926.959 krónur í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari fyrir H-kk-þf G-kk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, P-kk-nf I-kk-nf H-kk-nf, sæti fangelsi í 9 mánuði.

Ákærði er sviptur ökurétti 3 árfrá uppkvaðningu dómsins að telja.

Upptæk eru gerð til ríkissjóðs 0,40 gaf tóbaksblönduðu kannabisefni, 12,24 gaf amfetamíni og 5 ecstasy töflur.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef lögmanns, 353.400 krónur og 926.959 krónur í annan sakarkostnað.

A-kvk-nf S-kvk-nf